Taqbaylit, wwin-d deg-s awalen mačči drus. Imi anekcum n waɛraben yewwi-d yid-s ddin n tineslemt, ḥettmen ɣef ugdud ad yissin awal n Ṛebbi s tutlayt taɛrabt, slemden ddin-agi s tutlayt-nsen deg yiɣerbazen umi qqaren “zzawiya”, ayen yeǧǧan inelmaden ad issinen tutlaytagi, ad beddlen kra n wawalen n teqbaylit s wawalen i d-yeddan di leqran. Akken daɣen ad dawin awalen ur nelli deg tutlayt-nsen, amedya: cciṭan, lǧahennama…